b'\n_START_ARTICLE_\nNordnorsk forfatterlag\n_START_PARAGRAPH_\nNordnorsk forfatterlag (Nnf) ble etablert p\xc3\xa5 Kjerring\xc3\xb8y i 1972, og er en nordnorsk litter\xc3\xa6r interesseorganisasjon som arbeider for \xc3\xa5 fremme og ivareta nordnorske forfattere, litteratur generelt, og nordnorsk litteratur spesielt. _NEWLINE_I f\xc3\xb8rste interrimstyre satt forfatter og dramatiker Magnar Mikkelsen (Finnmark), fylkesagronom og skribent Knut Moe (Nordland), journalist Asbj\xc3\xb8rn Dybwad (Troms), forfatteren Terje Nilssen og poeten Kjell Sandvik (begge Finnmark). F\xc3\xb8rste \xc3\xa5rsm\xc3\xb8te ble holdt i Bod\xc3\xb8, senere \xc3\xa5rsm\xc3\xb8ter har v\xc3\xa6rt holdt blant annet i Bleikvassli, p\xc3\xa5 Kjerring\xc3\xb8y, i Troms\xc3\xb8, Harstad, Narvik og Longyearbyen. I starten var Martin Nag, p\xc3\xa5 vegne av Den norske forfatterforening kritisk til det han kalte \xc2\xabseparatisme, med egen forening i nord\xc2\xbb. Nordnorsk forfatterlag er en interesseorganisasjon for medlemmer i Norge, men hovedvekt p\xc3\xa5 de tre nordnorske fylkene. Nordnorsk forfatterlags frittalenhet gjorde at de i 1984 mottok Fritt Ord-prisen.'